da en da nl ca da da da es da it da da da da da da da da da da da da da da da en da da it en da da da oc da da da da da de da da da da da da da da da da da da da nl da en da da es nl da
Landdistrikter: Alarmerende fald i velfærdsstuderende skyldes ikke udflytning af uddannelser | Landdistrikternes Fællesråd
28.7.2022 14:02:09 CEST | Landdistrikternes Fællesråd
Landdistrikternes Fællesråd kalder fald i optag på velfærdsuddannelserne for alarmerende men afviser kritik af udflytning af uddannelser.
Natten til torsdag fik 60.034 den glædelige nyhed, at de var optaget på en videregående uddannelse. Samtidig stod det klart, at der er sket et markant fald i optaget på velfærdsuddannelserne på 14 procent sammenlignet med sidste år.
Kigger man nærmere på tallene, er faldet særlig stort uden for de største byer. Det bekymrer formanden for Landdistrikternes Fællesråd, Steffen Damsgaard, der dog afviser kritikken af udflytning af uddannelser:
- Det ærgrer mig, at man bruger det som anledning til at kritisere og skyde på planerne om et mere decentralt uddannelsessystem. En del af årsagen til faldet i optaget på velfærdsuddannelserne er, at vi ser et generelt fald i ansøgertallet sammenlignet med sidste år, hvor coronaen skubbede flere ud i uddannelse frem for f.eks. at holde sabbatår, siger han og tilføjer:
- Der er ledige pladser på samtlige velfærdsuddannelser - også i de store byer. Det er derfor forfejlet at skyde skylden for faldet i optaget på udflytningsaftalen.
Ifølge Steffen Damsgaard er det samtidig vigtigt at have for øje, at det kræver både tid og ressourcer at vende det mangeårige sug af unge, der er i retning af de store byer. Landdistrikternes Fællesråd har blandt andet foreslået, at de decentrale uddannelser kan gøres mere attraktive ved at give unge i landdistrikterne mulighed for at veksle SU-gælden til et attraktivt skattefradrag.
- Det er ikke nok at udflytte uddannelser alene. Det kræver investeringer for at gøre de decentrale uddannelser til en succeshistorie. Foruden jobgaranti og praktikpladser, så er spændende inspirerende studiemiljøer og etablering af uddannelseskollegier også gode løsninger, siger Steffen Damsgaard.
Fald i optag truer rekrutteringsgrundlag uden for de store byer
Tal fra Uddannelses- og Forskningsministeriet viser, at faldet i optaget for f.eks. sygeplejerskeuddannelsen er 25 procent uden for de store byer, mens faldet tilsvarende er otte procent inden for de fire største byer.
Det får alarmklokkerne til at ringe hos formand Steffen Damsgaard, der er bekymret for, hvad det betyder for et i forvejen hårdt presset sundhedsvæsen i land- og yderområder:
- Uden for de større byer er der mange offentlige arbejdspladser, som er dybt afhængige af et godt rekrutteringsgrundlag for at kunne levere borgernær service til borgerne, såsom børnehaver, skoler, ældrepleje og sundhedshuse. Når dygtige unge flytter væk fra land- og yderkommuner til fordel for en uddannelse i de store byer, så kommer de alt for sjældent tilbage igen. Det vil sætte et yderligere pres på blandt andet sundhedsvæsenet i landdistrikterne, hvor der i forvejen er stor mangel på sundhedsfagligt personale, siger han.
Ikke kun tilbagegang i optog
I nyhedsstrømmen af de mange alarmerende tal for optaget på velfærdsuddannelserne, er der dog også en solstrålehistorie at finde. I Vordingborg, Holstebro, Nørre Nissum og Skive er man lykkedes med at optage flere lærerstuderende.
landdistrikterLanddistrikternes FællesrådSteffen DamsgaardUddannelseUdflytning af uddannelser
Signe Lauge BachPublic Affairs Konsulent
Information om Landdistrikternes Fællesråd
Landdistrikternes Fællesråd er en partipolitisk neutral interesseorganisation, der arbejder for at skabe bedre rammevilkår for landdistrikter og yderområder i Danmark.
Vi tæller 55 kommuner og fire regioner, der tilsammen repræsenterer over 4 millioner danskere. Medlemmerne er tillige en række landsdækkende organisationer, de lokale aktionsgrupper samt et større antal landsbyer og landdistriktsråd.
Følg pressemeddelelser fra Landdistrikternes Fællesråd
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Landdistrikternes Fællesråd
Kære partier: Vi har brug for en 2030-plan for landdistrikterne5.10.2022 13:02:48 CEST | Pressemeddelelse
Landdistrikternes Fællesråd opfordrer partierne til at huske landdistrikterne i den igangværende valgkamp. Med store kommunale spareplaner, et presset erhvervsliv med bl.a. lukningstruede dagligvarebutikker og en nødlidende kollektiv trafik, er der behov for en 2030-plan for landdistrikterne.
Landdistrikternes Fællesråd om 2030-plan: Savner fokus på velfærd i landdistrikterne30.9.2022 10:57:39 CEST | Pressemeddelelse
Flere ældre og stigende priser presser økonomien i land- og yderkommuner. Landdistrikternes Fællesråd efterlyser fokus på velfærd i landdistrikterne i regeringens 2030-plan.
Landdistrikternes Fællesråd: Vinterpakke hjælper kun landdistrikterne delvist23.9.2022 12:09:24 CEST | Pressemeddelelse
Landdistrikternes Fællesråd hilser vinterpakke velkommen men frygter, at energikrisen vil koste virksomheder og andre vigtige funktioner i landdistrikter livet. Det kan i sidste ende skævvride Danmark.
Civilsamfundsalliance: Energipriser truer civilsamfundet16.9.2022 18:00:20 CEST | Pressemeddelelse
Dagtilbud, skoler og det lokale foreningslivs faciliteter landet over risikerer at knække nakken på de stigende energipriser. Det kan få fatale konsekvenser for børn og unge, lyder meldingen i et fælles opråb fra Landdistrikternes Fællesråd, DGI, Friskolerne, Højskolerne, Efterskolerne, Danmarks Private Skoler og Daginstitutionernes Landsorganisation.
Efter stor succes: Endnu et workshopforløb for fynske turistvirksomheder er åben for tilmelding14.9.2022 13:16:31 CEST | Pressemeddelelse
23 fynske turistvirksomheder deltog i foråret i workshopforløbet Digital Academy på Fyn. Destination Fyn og Landdistrikternes Fællesråd giver nu de fynske virksomheder mulighed for at deltage i anden og sidste del af forløbet, som giver konkrete redskaber til at skabe digital synlighed overfor danske og udenlandske turister.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022